पाएं अपने शहर की ताज़ा ख़बरें और फ्री ई-पेपरडाउनलोड करें
मुफस्सिल थाना क्षेत्र के महदह पुल के पास दिन दहाड़े चार अपराधियों ने एक सीएसपी संचालक से 48 हजार रुपये बंदूक की नोक पर लूट लिया गया।पी पी रोड़ से ही अपराधी सीएसपी संचालक का पीछा कर रहे थे।वहीं इस सूचना पर पहुंचे मुफ्फसिल थाने द्वारा एक लुटेरा को गिरफ्तार कर लिया गया। जिसके पास से लूट के कुछ पैसे भी बरामद होने की बात कही गयीं।जिसके निशानदेही पर साथ देने वाले तीन और लुटेरों की पहचान कर ली गयीं है। जिसकी गिरफ्तारी के लिए पुलिस छापेमारी कर रही है।
बैग में पैसे लेकर उनवास गांव की तरफ निकले थे सीएसपी संचालक प्रसुन्न
बता दें कि बक्सर में अपराधियों का मनोबल किस कदर बढ़ा हुआ है इसका अंदाजा इसी से लगाया जा सकता है कि दिन दहाड़े हथियार बन्द अपराधियों ने एक सीएसपी संचालक से रुपयों का बैग छीन फरार हो गये। इस घटना से पुलिस की गस्ती पर भी सवाल उठ रहे है। घटना मंगलवार की सुबह 11 बजे की है, एसबीआई के सीएसपी संचालक प्रसुन्न कुमार बक्सर पी पी रोड से बैग में 48 हजार रुपये लेकर उनवास गांव की तरफ निकले थे। जिनका पीछा चार बाइक सवार लुटेरे,प्रसुन्न कुमार का पीछा कर रहे थे।तभी महदह पुल के पास सुनसान जगह देख पीछे से धक्का दे अपराधियों ने पिस्टल दिखाते हुए। प्रसुन्न कुमार का बैग छीन फरार हो गये। हालांकि घटना की सूचना पुलिस को जैसे ही मिली पुलिस तुरन्त एक्शन में आ गयीं।मौके पर पहुंच मामले की छानबीन प्रारम्भ कर दी है।वंही त्वरित करवाई करते हुए, एक लुटेरा को गिरफ्तार कर लिया गया ।जिसके पास से लूट की चार हजार रुपये भी बरामद की गयीं है। थानाध्यक्ष मनोज कुमार द्वारा बताया गया कि गिरफ्तार किये गए लुटेरे राकेश कुमार की निशानदेही पर तीन और अपराधियों की पहचान हो गयी है जिनकी गिरफ्तारी के लिए पुलिस छापेमारी कर रही है ।बहुत जल्द ही तीनों पुलिस की गिरफ्त में होंगे।वंही पुलिस सूत्रों के अनुसार राकेश कुमार बक्सर निवासी है जिसकी गिरफ्तारी हो गयी है। वहीं इसके निशानदेही पर गौरव कुमार सिकरौल निवासी व एक अपराधी बिझाैरा निवासी दीपक कुमार है। एक अन्य का नाम का पता नही चला पाया। तीनों की गिरफ्तारी को ले पुलिस युद्ध स्तर पर छापेमारी चल रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn